ועדת הכספים, כנסת 20, פרוטוקול מספר 1020, 2018-04-30 12:00

משה גפני: אנחנו עוברים לנושא של הרשות לשיקום האסיר.

משה גפני: אריה ביבי, בבקשה.

משה גפני: אנחנו קיימנו דיון על פי פנייה, גם של החברים, אבל בעיקר של נשיא המדינה, לגבי הנושא הזה של התמיכה של שיקום המשפחות - - -

אריה ביבי: אדוני היושב-ראש, אני יכול לעזור לך.

משה גפני: כן, אני אתן לך.

משה גפני: אני שמח להגיד לחברי הוועדה, שלאחר שהתקיים הדיון הזה אני דיברתי גם עם הנשיא ודיברתי עם משרד האוצר, ואני ביקשתי גם מהנשיא שיהיה מעורב בעניין הזה.

משה גפני: מתברר שיש קרוב ל-5 מיליון שקל שלא עברו ל-2019, וממילא זה יצר את הבעיה עם השיקום של משפחות האסירים, הנשים והילדים.

אריה ביבי: משפחות האסירים, ילדי האסירים ונשות האסירים.

משה גפני: בסדר.

משה גפני: ואנחנו דיברנו גם על שיקום תורני, שעדיין לא מתבצע, גם כן מחוסר כסף.

משה גפני: אריה ביבי, הבמה לרשותך, אם אתה יכול לבשר לנו, בגלל ששלחת לי מכתב והמכתב מאוד משמח.

משה גפני: אנחנו ביום כזה דרדלה, אז זה לפחות - - -

אריה ביבי: אדוני היושב-ראש, ישבתי עם החברים מהרווחה, וסוכם שהכספים של המיזמים שלא נוצלו ב-2018 יעברו, חלק מהם, ל-2019.

אריה ביבי: ביניהם, על פי דרישת הנשיא, נושא שיקום של ילדי אסירים, נשות אסירים ומשפחת האסיר, ששם אנחנו נשקיע קרוב ל-2 מיליון שקל, ולדעתי זה יכסה יפה מאוד.

אריה ביבי: זה בנוסף למיזמים האחרים.

אריה ביבי: בין היתר, גם אנחנו מתגברים את כל הנושא התורני בארבע קבוצות תורניות, שבעבר לא היו, בנוסף לחמש הקיימות.

משה גפני: שהיו והופסקו.

אריה ביבי: לא, לא.

משה גפני: בעבר לא היו?

אריה ביבי: לא, אדוני.

משה גפני: מה היה בעבר?

אריה ביבי: לא היה.

אריה ביבי: היו שלוש, תגברנו אותן בשתיים, ועכשיו אנחנו מתגברים בעוד ארבע.

אריה ביבי: הנושא התורני, רק להזכיר לכולם, שהשיקום התורני הוא השיקום הכי טוב שקיים.

משה גפני: כן, אמרת את זה בישיבה הקודמת.

אריה ביבי: זאת אומרת, משיקום תורני בדלת המסתובבת חוזרים פחות לבית סוהר.

אריה ביבי: ואנחנו נתנו על כל שקל, יש לנו תוכנית מסודרת, כך שעד 2019 אנחנו מסודרים.

אריה ביבי: התוכנית עברה, ואנחנו בתיאום עם שני החבר'ה הטובים פה – שלושה – עוד מעט מישהו מחליף פה.

אריה ביבי: אז אין לנו בעיה.

משה גפני: לא רלוונטי מה שעשית עכשיו.

אריה ביבי: מה?

משה גפני: הפרוטוקול לא יודע לאיזה חבר'ה טובים אתה מתכוון.

משה גפני: הם יכולים לחשוב שהתכוונת למיקי רוזנטל, לסתיו שפיר ולמיקי לוי.

<חנן פריצקי: גפני, עוד גם יכולים לפטר אותנו על דברים כאלה.

אריה ביבי: קודם כול, מה שאמרת לגבי מיקי לוי ומיקי – אנחנו מכירים שנים.

משה גפני: לא, אבל מי זה החבר'ה הטובים?

אריה ביבי: דקה.

אריה ביבי: אז אני מעריך את החברות שלי איתם.

אריה ביבי: במקומות גם לא קלים, עם מיקי הייתי.

אריה ביבי: לגבי החבר'ה, שאמרתי חבר'ה, אני מתכוון לתקציבן של משרד הרווחה, ואני מתכוון לרפרנט של משרד הרווחה.

אריה ביבי: אז אלה.

מיקי רוזנטל: אמרת שחלק מהתקציב יוכל לשמש ל-2019.

מיקי רוזנטל: אתה יכול להגיד איזה חלק?

מיקי רוזנטל: זה מספרים, זה חשוב.

משה גפני: כן, דיברנו.

אריה ביבי: מיקי, דיברנו בישיבה הקודמת.

משה גפני: בבקשה, תפרט.

אריה ביבי: אני מוכן לחזור.

מיקי רוזנטל: אבל אם יש סיכום, אז תגיד.

אריה ביבי: אתה צודק.

אריה ביבי: אני פשוט לא פירטתי.

אריה ביבי: אז אני אפרט.

אריה ביבי: אחד, זה הולך לפר"ח.

אריה ביבי: פר"ח זה סטודנטים.

משה גפני: לא, כמה כסף מדובר בסך הכול הכללי?

משה גפני: אז דיברנו על 4.5 מיליון?

אריה ביבי: כל התקציב הוא 5 מיליון.

אריה ביבי: עכשיו, מה-5 מיליון הוצאנו בשנת 2017 130,000.

אריה ביבי: עד סוף 2018 אנחנו נוציא בסביבות ה-1.7 מיליון.

אריה ביבי: היתרה עוברת ל-2019.

אריה ביבי: מעכשיו כמובן שנצטרך להיכנס לחוזים.

אריה ביבי: עד סוף 2019 אנחנו מדברים על ילדי אסירים, נשות אסירים ומשפחת האסיר – אנחנו מוציאים משהו כמו בין 2 ל-2.4 מיליון.

אריה ביבי: היתר זה הולך לפר"ח, זה הולך לתגבור תעסוקה.

אריה ביבי: זה הכול הולך לכיוון - - -

משה גפני: אני רוצה להסביר, מיקי, שנייה.

אריה ביבי: זה ה-5 מיליון.

משה גפני: מאה אחוז.

משה גפני: אני רוצה להסביר מה קרה פה ומה הייתה הפנייה של הנשיא, ומה אנחנו קיימנו את הדיון בישיבה הקודמת.

מיקי רוזנטל: הייתי בישיבה הקודמת.

משה גפני: אז אני רק מסכם.

משה גפני: התברר של-2019 – אין להם את הכסף הזה.

משה גפני: ולכן אמר אריה ביבי, שאם אין להם את הכסף הזה, יש להם בעיה עם נשות האסירים והילדים שלהן.

משה גפני: ולכן אנחנו פנינו למשרד האוצר וביקשנו להכליל את זה, ולתת את העודפים של מה שהיה בשנים הקודמות.

משה גפני: אני התקשרתי לנשיא בעקבות הדיון שהתקיים פה, אני ביקשתי ממנו שגם הוא ידבר עם אגף התקציבים כדי שיאשרו את זה.

משה גפני: והם בישרו לי, גם אריה ביבי וגם הנשיא, שהם קיבלו תשובה חיובית, אני שמעתי את זה גם מאגף התקציבים.

משה גפני: לכן אנחנו שמחים על כך.

משה גפני: אנחנו מברכים – מאוד קשה לי להגיד מברכים את אגף התקציבים, אבל אני אגיד: מברכים את אגף התקציבים על - -

אריה ביבי: מותר פעם אחת.

משה גפני: מותר פעם אחת.

משה גפני: - - אנחנו מברכים את אגף התקציבים על ההסכמה שלהם בנושא הזה שהוא נושא מאוד מאוד חשוב.

משה גפני: אני מודה גם לנשיא על ההתערבות בעניין הזה, אני חושב שזה סעיף מאוד חשוב.

משה גפני: אנחנו מאשרים כמובן את ההודעה שלכם.

משה גפני: הם יצטרכו להביא את ההעברה לכאן, ואנחנו נאשר אותה, בעזרת השם.

אריה ביבי: ההודעה שלו.

משה גפני: פריצקי, תגיד.

משה גפני: תגיד, שנדע מי הטובים.

משה גפני: בבקשה.

<חנן פריצקי: לא יודע, אני אמרתי שזה בעייתי להגיד שאנחנו החבר'ה הטובים.

משה גפני: אני לא אמרתי את זה.

<חנן פריצקי: אבל בסופו של יום הייתה הסכמה שמתוך המיזם - - -

אריה ביבי: מותר לי לטעות, שאמרתי "טובים".

משה גפני: לא, בסדר.

<חנן פריצקי: הסגירה הייתה שמתוך ה-5 מיליון שקל נוכל להפנות תקציבים גם לגבי ילדי אסירים, וגם לגבי פתיחת נוספות.

<חנן פריצקי: זה היה פעם אחת.

<חנן פריצקי: ופעם שנייה, שנוכל להעביר את הכסף גם לגבי 2019, מהיתרות שלא נוצלו בשנת 2018.

<חנן פריצקי: ובסופו של יום הגענו להסדר יחד עם הרשות, יחד עם האוצר.

<חנן פריצקי: גם האוצר במקרה הזה זכאים לשבחים, גם זה לא במינון הראוי, שלא יחשבו יותר מדי, אבל הכול בסדר.

משה גפני: מאה אחוז.

מיקי רוזנטל: אם כולם מרוצים אני מודאג.

מיקי רוזנטל: אבל בסדר.

משה גפני: לא, אבל זה בסדר.

מיקי רוזנטל: לא, זו העבודה שלי להיות מודאג.

אריה ביבי: אני לישיבה הזו לא ישנתי יומיים.

מיקי רוזנטל: הערה אחת.

מיקי רוזנטל: קודם כול, אני מברך.

מיקי רוזנטל: באמת מברך.

מיקי רוזנטל: זה חשוב, לא צריך להכביר מילים על זה.

מיקי רוזנטל: אבל אני חושב שאתם צריכים לדאוג לעניין הזה בבסיס התקציב.

משה גפני: יש להם ל-2020.

מיקי רוזנטל: כן, אתה יודע, זה לא נושא שיכול להיות - - -

מיקי לוי: כל פעם תצטרך לבוא אם זה לא יהיה בבסיס התקציב.

מיקי רוזנטל: כן, בדיוק.

מיקי רוזנטל: אנחנו צריכים שזה יהיה בבסיס התקציב.

מיקי רוזנטל: צריך לדאוג, זה אחד הפרויקטים הכי חשובים שיש לנו עכשיו - - -

אריה ביבי: אפשר להצביע על זה.

משה גפני: לא, אנחנו צריכים להצביע - - -

מיקי רוזנטל: אני אומר לך, שאם בשנה הבאה, אז תבואו בזמן.

מיקי רוזנטל: תבואו לפני.

משה גפני: פריצקי, אתה צריך אישור שלנו אחרי זה עם ההעברה או שאתם לא צריכים?

מיקי רוזנטל: להשתולל לפני, לא אחרי מעשה.

מיקי רוזנטל: נדאג לכם.

<חנן פריצקי: כבר זה יגיע לאישור תקציבי.

<חנן פריצקי: זה נמצא באישור התקציבי הראשון, זה יגיע בימים הקרובים.

משה גפני: אריה, תקשיב למה שהוא אומר.

משה גפני: עוד הפעם.

<חנן פריצקי: אמרתי שזה יגיע באישור הראשון של שנת 2018, שלצערי הרב קצת מתעכב, אבל הוא יגיע בימים הקרובים.

<חנן פריצקי: ושם גם יהיה 5 מיליון שקל לטובת - - -

משה גפני: ואנחנו נאשר את זה.

מיקי לוי: אבל בהמשך לשאלה שלו, האם זה יופיע בבסיס התקציב ל-2020?

מיקי לוי: אם לא, הוא עוד פעם בא, מתחנן, נשיא, ועדה.

מיקי רוזנטל: כן, מה עשינו.

מיקי לוי: והוא הקים מסגרות.

מיקי לוי: מה, יתפרקו המסגרות עכשיו?

מיקי רוזנטל: גפני, תעמוד על זה.

מיקי לוי: אם זה מופיע בבסיס התקציב – תגיד לנו.

מיקי לוי: אם זה לא מצליח, נביא את המנכ"ל שלך לפה שייתן הסברים.

<חנן פריצקי: אז עוד פעם, כידוע, 2020 כרגע עדיין לא נמצא בתחום העבודה.

מיקי לוי: בתכנון שלכם.

<חנן פריצקי: תראה, בתכנון שלנו הכול זה סדרי עדיפויות.

<חנן פריצקי: אנחנו בסופו של יום מקבלים תוספת תקציבית, ואנחנו צריכים לחלק אותה בין כל בעיות עם ישראל.

<חנן פריצקי: כמובן שגם אנחנו רואים את האסירים מול עינינו.

<חנן פריצקי: אני לא יכול להתחייב כרגע על מה יקרה בשנת 2020, הכול תלוי בתוספות התקציביות ובמה נוכל לעשות למען כל חוליי עם ישראל.

משה גפני: יש שאלה גדולה, האם את תקציב 2020 תעשה הממשלה הנוכחית או הממשלה הבאה?

משה גפני: זאת שאלה מאוד משמעותית.

מיקי לוי: רציתי להישאר בצד המקצועי.

משה גפני: כן, כן.

משה גפני: גם זה משנה את הצד המקצועי, השאלה מי יכין את התקציב.

מיקי לוי: יש לכם בקשה להעברה של מעל חצי מיליארד שקל.

משה גפני: רגע, תיכף, אתה כבר אומר את מה שאני עוד לא ראיתי.

מיקי לוי: כן.

מיקי לוי: חצי מיליארד שקל אתם מעבירים עכשיו.

<חנן פריצקי: זה עודפי תקציב.

<חנן פריצקי: זה נקרא סיפור אחר.

מיקי לוי: אני מבין אותך.

משה גפני: תודה רבה.

משה גפני: אריה, אני מאחל לך בהצלחה בשם הוועדה.

משה גפני: ואנחנו נצטרך לקבל את זה בפנייה התקציבי, ואנחנו בעזרת השם גם נאשר את זה.

משה גפני: שיהיה לך בהצלחה, כל הכבוד.